b'\n_START_ARTICLE_\nDie Br\xc3\xbccke\n_START_PARAGRAPH_\nDie Br\xc3\xbccke (tysk: broen) var en tysk kunstnergruppe som ble grunnlagt i Dresden i 1905 av en gruppe arkitekturstudenter. Medlemmene var Ernst Ludwig Kirchner, Fritz Bleyl, Erich Heckel, Karl Schmidt-Rottluff, Emil Nolde, Max Pechstein og Otto Mueller._NEWLINE_Die Br\xc3\xbccke var en ekspresjonistisk kunstnergruppe, og deres m\xc3\xa5l var \xc3\xa5 lage en bro mellom tradisjonelt tysk nyromantisk maleri og moderne ekspresjonistisk maleri. De var den ene av to tyske grupper av malere som var viktig for ekspresjonismen, den andre var Der Blaue Reiter som ble grunnlagt i M\xc3\xbcnchen i 1911._NEWLINE_Verkene som medlemmene i Die Br\xc3\xbccke lagde var preget av et line\xc3\xa6rt og rytmisk formspr\xc3\xa5k, og en forenkling av form og farger. De brukte sterke farger og var p\xc3\xa5virket av primitivismen._NEWLINE_Die Br\xc3\xbccke ble formelt oppl\xc3\xb8st i 1913._NEWLINE_De fleste arbeidene deres som var i tysk eie ble erkl\xc3\xa6rt som entartete kunst i 1935, beslaglagt og i mange tilfeller \xc3\xb8delagt av nazistene. Den tyske stat har i de senere \xc3\xa5r kj\xc3\xb8pt inn verker fra samlere i forskjellige land, og har f\xc3\xa5tt bygget et eget museum for samlingen: Br\xc3\xbccke-Museum i utkanten av Berlin.'